Rolul noii regine în viața publică și în afacerile guvernametale era incert, aceasta având în principal misiunea de a-i concepe Șahului un moștenitor. După nașterea Prințului Reza aceasta a fost însă liberă să își devoteze timpul altor preocupări și activităților oficiale. În 1961, în timpul unei vizite oficiale în Franța, Pahlavi stabilește o relație de prietenie cu ministrul francez al culturii, André Malraux. Pe urma acestei amiciții se ochestrează multe schimburi de artefacte între galeriile și muzeele din Iran și Franța. Obiceiul continuă până la Revoluția Iraniană din 1979. Pahlavi participă de asemenea la deschiderea a diferite instituții de învățământ și de sănătate. Își folosește puterea pentru a-l influența pe Șah să acorde mai mult credit dezvoltării culturale a Iranului dar și să susțină mișcarea pentru drepturile femeilor.